open-index/open-wikipedia-markdown huggingface dataset:
กล้องโทรทรรศน์แบบชมิท–กัสแกร็ง

thumb|480x480px| เส้นทางเดินของแสงภายในกล้องโทรทรรศน์แบบชมิท–กัสแกร็ง
thumb| ตัวอย่างรูปร่างภายนอก
**กล้องโทรทรรศน์แบบชมิท–กัสแกร็ง** (Schmidt–Cassegrain telescope) เป็นกล้องโทรทรรศน์แบบผสมชนิดหนึ่งที่ดัดแปลงมาจากกล้องโทรทรรศน์แบบกัสแกร็งแบบดั้งเดิมที่เป็นกล้องโทรทรรศน์สะท้อนแสง โดยนำหลักการของกล้องโทรทรรศน์แบบชมิทมาใช้ร่วมด้วย

## การคิดค้น
ในปี 1940 เจมส์ กิลเบิร์ต เบเกอร์ได้ตีพิมพ์วิทยานิพนธ์เรื่อง "กลุ่มกล้องถ่ายรูปเรียบง่ายขอบเขตภาพกว้างที่มีสมรรถภาพเทียบเท่ากล้องโทรทรรศน์แบบชมิท" ที่หอดูดาวมหาวิทยาลัยฮาร์วาร์ด นี่เป็นจุดเริ่มต้นของกล้องโทรทรรศน์ประเภทนี้

กล้องโทรทรรศน์ขนาดใหญ่สุดในโลกที่เป็นชนิดนี้คือกล้องโทรทรรศน์เจมส์ เกรกอรี ที่สกอตแลนด์

## โครงสร้าง
ลักษณะเด่นของกล้องโทรทรรศน์แบบนี้คือ ทั้งกระจกเงาปฐมภูมิและกระจกเงานทุติยภูมิก็มีจุดศูนย์กลางอยู่ที่จุดศูนย์กลางแผ่นปรับแก้ จึงไม่มีความคลาดทางทัศนศาสตร์ต่าง ๆ ทั้งความคลาดแบบโคมา ความคลาดเอียง และ ความผิดรูป แต่เนื่องจากค่าสูงสุดของความเว้าของแผ่นปรับแก้เป็นประมาณห้าเท่าของกล้องโทรทรรศน์แบบชมิทจึงไม่สามารถทำให้สว่างสว่างมากได้ อีกทั้งยังมีความคลาดสีมาก

## อ้างอิง

หมวดหมู่:ชนิดของกล้องโทรทรรศน์
สโมสรฟุตบอลลิเวอร์พูลในฤดูกาล 1961–62

**ฤดูกาล 1961–62** เป็นฤดูกาลที่ 70 ของสโมสรฟุตบอลลิเวอร์พูล ซึ่งเป็นฤดูกาลที่ 8 และเป็นฤดูกาลสุดท้ายในดิวิชัน 2 ของพวกเขา พวกเขาภายใต้การคุมทีมของบิลล์ แชงคลี ที่เข้ามารับตำแหน่งผู้จัดการทีมตั้งแต่เดือนธันวาคม ปี 1959 คว้าแชมป์ดิวิชัน 2 ได้สำเร็จการันตีการเลื่อนชั้นขึ้นไปเล่นในดิวิชัน 1 ซึ่งเป็นลีกสูงสุดของฟุตบอลอังกฤษในขณะนั้น ดาวซัลโวสูงสุดของพวกเขาคือโรเจอร์ ฮันต์ ศูนย์หน้าซึ่งยิงได้ 41 ประตูในลีกและ 42 ประตูในทุกรายการ พวกเขาเข้าถึงรอบ 5 ของเอฟเอคัพด้วย

การเสริมทัพด้วยนักเตะฝีเท้าดีอย่างรอน เยตส์ และเอียน เซนต์จอห์น ในช่วงปิดฤดูกาล ถือเป็นจุดเปลี่ยนสำคัญที่นำพาลิเวอร์พูลคว้าแชมป์ดิวิชัน 2 ได้สำเร็จ ทั้งคู่ได้กลายมาเป็นกำลังหลักของทีมตลอดทศวรรษที่ 1960

## อ้างอิง
* LFC History.net – 1961-62 season
* Liverweb - 1961-62 Season
* The magnificent 1961/62 promotion season
* The magnificent 1961/62 promotion season 

หมวดหมู่:ฤดูกาลของสโมสรฟุตบอลลิเวอร์พูล
วัดป่าหนองชาด (จังหวัดมหาสารคาม)

**วัดป่าหนองชาด** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลดอนเงิน อำเภอเชียงยืน จังหวัดมหาสารคาม

วัดป่าหนองชาด แต่เดิมพื้นที่ดังกล่าวเป็นเพียงป่าช้ารกร้างเป็นที่เผาศพ และฝังศพของชาวบ้านในสมัยก่อน ต่อมาเมื่อปี พ.ศ. 2543 ได้มีพระธุดงค์เดินทางผ่านมา และได้จำพรรษาอยู่ระยะหนึ่ง และมีญาติโยมบริเวณใกล้เคียงเดินทางมาทำบุญ และปฏิบัติธรรมอยู่เรื่อย ๆ พร้อมกับถวายปัจจัยในการสร้างกุฏิ ห้องน้ำ เพื่อให้พระ และญาติโยมที่มาทำบุญและปฏิบัติธรรมได้อาศัยกันแดดกันฝน จนได้รับอนุญาตก่อตั้งวัดในวันที่ 30 ธันวาคม พ.ศ. 2548 ชื่อ "วัดป่าหนองชาด" วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2559

สิ่งก่อสร้างที่สำคัญ คือ *วิหารคตหมื่นสมเด็จ* รูปแบบศิลปะผสมผสานกันทั้งไทย ลาว และพม่า ภายนอกวิหารมีใบเสมาทั้งสี่ทิศ รอบวงนอกสร้างเป็นวิหารคตสีแดงชาดผนังทั้งนอกและในประดับด้วยรูปปั้นพระสมเด็จราวสองหมื่นองค์ บริเวณส่วนกลางเป็นที่ตั้งของอุโบสถไม้ ภายในประดิษฐานพระพุทธรูปองค์พระประธาน

## อ้างอิง

ป่าหนองชาด
หมวดหมู่:อำเภอเชียงยืน
อาเลกซิส มัก อาลิสเตร์

**อาเลกซิส มัก อาลิสเตร์** (; เกิด 24 ธันวาคม ค.ศ. 1998) เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางให้แก่ลิเวอร์พูล สโมสรในพรีเมียร์ลีก และทีมชาติอาร์เจนตินา

มัก อาลิสเตร์ เกิดในครอบครัวนักฟุตบอล เริ่มต้นอาชีพกับอาร์เฆนติโนสยูนิออร์สเมื่อปี 2016 โดยคว้าแชมป์ดิวิชันสองของอาร์เจนตินาในฤดูกาลเปิดตัว จากนั้นเขาย้ายไปร่วมทีมไบรตันแอนด์โฮฟอัลเบียนเมื่อปี 2019 แต่ปล่อยยืมกลับให้ยูนิออร์สจนจบฤดูกาล ในปีที่สองกับไบรตัน มัก อาลิสเตร์ ถูกปล่อยยืมไปยังสโมสรอาร์เจนตินาอีกครั้งกับโบกายูนิออร์ส และคว้าแชมป์ปริเมราดิบิซิออน ฤดูกาล 2019–20 เมื่อกลับมาจากการปล่อยยืมในฤดูกาลถัดมา มัก อาลิสเตร์ ประสบความสำเร็จกับไบรตัน และกลายเป็นผู้เล่นคนสำคัญของทีม

## สโมสรอาชีพ
### ไบรตันแอนด์โฮฟอัลเบียน

### ลิเวอร์พูล
ในวันที่ 3 ธันวาคม ค.ศ. 2023 มัก อาลิสเตร์ยิงประตูแรกในสีเสื้อของลิเวอร์พูล ในพรีเมียร์ลีก ฤดูกาล 2023–24 นัดที่ ลิเวอร์พูล เปิดสนามแอนฟีลด์เอาชนะ ฟูลัม 4-3 ต่อมา ในวันที่ 17 กุมภาพันธ์ ค.ศ. 2024 มัก อาลิสเตร์ทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ เบรนต์ฟอร์ด ที่เบรนต์ฟอร์ดคอมมิวนิตีสเตเดียม 4-1 ต่อมา ในวันที่ 7 มีนาคม ค.ศ. 2023 ยูฟ่ายูโรปาลีก รอบ 16 ทีมสุดท้าย นัดแรก มัก อาลิสเตร์ทำประตูด้วยจุดโทษ ในนัดที่ ลิเวอร์พูล เอาชนะ สปาร์ตาปราฮา 5-1 ต่อมา ในวันที่ 4 เมษายน ค.ศ. 2024 มัก อาลิสเตร์ทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชฟฟีลด์ยูไนเต็ด 3-1 ต่อมา ในวันที่ 19 พฤษภาคม ค.ศ. 2024 มัก อาลิสเตร์ทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ วุลเวอร์แฮมป์ตันวอนเดอเรอส์ 2-0

ในวันที่ 2 ตุลาคม ค.ศ. 2024 ยูฟ่าแชมเปียนส์ลีก ฤดูกาล 2024–25 รอบลีก มัก อาลิสเตร์ทำประตู ในนัดที่ ลิเวอร์พูล เอาชนะ โบโลญญา จากอิตาลี 2-0

## เกียรติประวัติ
**อาร์เฆนติโนสยูนิออร์ส**
* Primera B Nacional: 2016–17

**โบกายูนิออร์ส**
* Primera División: 2019–20

**ลิเวอร์พูล**
* พรีเมียร์ลีก: 2024–25
* อีเอฟแอลคัพ: 2023–24

**อาร์เจนตินา อายุไม่เกิน 23 ปี**
* CONMEBOL Pre-Olympic Tournament: 2020

**อาร์เจนตินา**
* ฟุตบอลโลก: 2022
* Copa América: 2024
* CONMEBOL–UEFA Cup of Champions: 2022

**รางวัลส่วนตัว**
*Premier League Goal of the Month: December 2023

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:กองกลางฟุตบอล
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นกลุบอัตเลติโกโบกายูนิออร์ส
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:นักฟุตบอลในโอลิมปิกฤดูร้อน 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศฟุตบอลโลก
ฟาโรห์คูฟู

**คูฟู** หรือ **คีออปส์** เป็นฟาโรห์แห่งอียิปต์โบราณ ซึ่งเป็นฟาโรห์พระองค์ที่สองของราชวงศ์ที่สี่ในช่วงครึ่งแรกของสมัยราชอาณาจักรเก่า (ช่วงศตวรรษที่ 26 ก่อนคริสตกาล) ฟาโรห์คูฟูทรงสืบพระราชบัลลังก์ต่อจากฟาโรห์สเนฟรูเป็นพระราชบิดาและฟาโรห์ พระองค์ทรงเป็นที่ทราบโดยทั่วไปว่าทรงเป็นผู้ที่โปรดให้สร้างพีระมิดคูฟู ซึ่งเป็นหนึ่งในเจ็ดสิ่งมหัศจรรย์ของโลก แต่ด้านอื่นๆ อีกมากมายในรัชสมัยของพระองค์กลับได้รับการบันทึกไว้ค่อนข้างน้อย

วัตถุโบราณที่เกี่ยวข้องฟาโรห์คูฟูเพียงชิ้นเดียวที่หลงเหลืออยู่อย่างสมบูรณ์ คือ รูปสลักงาช้างขนาดสูง 3 นิ้ว ซึ่งถูกค้นพบในซากปรักหักพังของวิหารในช่วงเวลาหลังจากรัชสมัยของพระองค์ที่อไบดอสในปี ค.ศ. 1903 ส่วนภาพนูนต่ำนูนสูงและรูปปั้นอื่น ๆ ทั้งหมดถูกพบในสภาพที่เสียหายอย่างหนัก และโครงสร้างอาคารหลายแห่งของฟาโรห์คูฟูก็ได้สูญหายไปแล้ว ข้อมูลที่ทราบเกี่ยวกับฟาโรห์คูฟูก็มาจากจารึกในสถานที่ฝังพระบรมศพของพระองค์ที่กีซาและเอกสารในช่วงเวลาภายหลัง ตัวอย่างเช่น ฟาโรห์คูฟูเป็นทรงปรากฏอยู่ในบันทึกปาปิรุสเวสต์คาร์ ซึ่งเป็นบันทึกปาปิรุสที่เขียนขึ้นในช่วงราชวงศ์ที่สิบสามแห่งอียิปต์

เอกสารส่วนใหญ่ที่กล่าวถึงฟาโรห์คูฟูเขียนขึ้นโดยนักประวัติศาสตร์ชาวอียิปต์และกรีซโบราณ เมื่อประมาณ 300 ปีก่อนคริสตกาล ข้อมูลเกี่ยวกับการเสด็จสวรรคตของฟาโรห์คูฟูได้ถูกบันทึกหรือเขียนในลักษณะที่ขัดแย้งกัน คือ ในขณะที่มีการบันทึกว่า พระองค์ทรงเพลิดเพลินกับทำนุบำรุงมรดกทางวัฒนธรรมที่ยืนยาวในช่วงระยะเวลาของสมัยราชอาณาจักรเก่าและจักรวรรดิอียิปต์ แต่นักประวัติศาสตร์สมัยโบราณ ได้แก่ แมนิโธ,ดิโอโดรัส ซิคูลัส และ เฮอรอโดทัส ได้บรรยายฟาโรห์คูฟูในลักษณะเชิงลบ ซึ่งบันทึกและเอกสารดังกล่าวได้ทำให้ทราบลักษณะโดยภาพรวมของฟาโรห์คูฟูที่คลุมเครือและเป็นที่ถกเถียงที่ยังคงมีอยู่

## อ้างอิง

หมวดหมู่:ฟาโรห์ยุคราชวงศ์ที่สี่
ข้าวผัดสับปะรด

**ข้าวผัดสับปะรด** เป็นอาหารไทยประเภทข้าวผัด เป็นอาหารจานเดียวของไทยที่ได้รับความนิยมในกลุ่มนักท่องเที่ยวชาวต่างชาติ 

สันนิษฐานว่าข้าวผัดสับปะรดคงเป็นอาหารที่เพิ่งเกิดขึ้น เป็นอาหารที่ผสมผสานวัฒนธรรมอาหารหลายชาติ อย่างการผัดที่ได้มาจากประเทศจีน มีการใส่แฮมหรือไส้กรอก ลูกเกด เม็ดมะม่วงหิมพานต์ ที่รับมาจากวัฒนธรรมประเทศตะวันตก รวมทั้งมีส่วนผสมของผงกะหรี่จากเครื่องปรุงหลักของประเทศอินเดีย นำมาผัดกับข้าว สับปะรดและเนื้อสัตว์ ปรุงรสด้วยน้ำตาล ซอสปรุงรส และเกลือป่น แล้วตักข้าวผัดใส่ในเปลือกสับปะรดหั่นครึ่ง 

ในวัฒนธรรมประชานิยม ทางช่องยูทูบของวอลต์ดิสนีย์ได้เผยแพร่การ์ตูนมิกกี้เมาส์และมินนีเมาส์ มีฉากหลังเป็นตลาดน้ำของไทย นำเสนอเรื่องราวที่มาของข้าวผัดสับปะรดที่แต่งขึ้นมา

## อ้างอิง

หมวดหมู่:ข้าวผัด
หมวดหมู่:อาหารไทย
โรเจอร์ ฮันต์

**โรเจอร์ ฮันต์** (; 20 กรกฎาคม 1938 – 27 กันยายน 2021) เป็นอดีตนักฟุตบอลอาชีพชาวอังกฤษที่เล่นเป็นกองหน้าให้แก่ทีมลิเวอร์พูล, โบลตันวอนเดอเรอส์, เฮลเลนิก และทีมชาติอังกฤษ

11 ปีกับลิเวอร์พูล เขาเป็นผู้ทำประตูสูงสุดตลอดกาลของสโมสรด้วยจำนวน 286 ประตู จนกระทั่งถูกเอียน รัช ทำลายสถิติ อย่างไรก็ตาม ฮันต์ยังคงเป็นเจ้าของสถิติผู้ทำประตูสูงสุดในลีกของลิเวอร์พูลด้วยจำนวน 244 ประตูจนถึงทุกวันนี้ ภายใต้การคุมทีมของบิลล์ แชงคลี ฮันต์คว้าแชมป์ลีกดิวิชัน 1 2 สมัยและเอฟเอคัพ 1 สมัย ในเดือนสิงหาคม ค.ศ. 1964 เขายังยิงประตูแรกในรายการ *[[แมตช์ออฟเดอะเดย์]]* ของบีบีซีอีกด้วย ฮันต์ได้รับการยกย่องให้เป็น 1 ในผู้เล่นที่ยิ่งใหญ่ที่สุดของลิเวอร์พูล แฟน ๆ ของสโมสรขนานนามฮันต์ว่า *เซอร์โรเจอร์* เขาอยู่ในอันดับที่ 13 ของ *100 ผู้เล่นผู้เขย่าเดอะค็อป* ซึ่งเป็นการสำรวจความคิดเห็นของแฟน ๆ อย่างเป็นทางการ

ฮันต์เป็นสมาชิกของทีมชาติอังกฤษชุดคว้าแชมป์ฟุตบอลโลก 1966 ภายใต้การคุมทีมของอัลฟ์ แรมซีย์ โดยลงเล่นให้อังกฤษทั้งหมด 6 นัด ยิงได้ 3 ประตู

## ระดับสโมสร
### เริ่มต้นอาชีพ
ฮันต์เกิดในเกลซบรี แลงคาสเชอร์ ฮันต์เล่นให้แก่สโมสรครอฟต์ยูธคลับ สต็อกตันฮีธ และดิไวซิสทาวน์ในช่วงที่เขาเติบโต

### ลิเวอร์พูล
เขาเซ็นสัญญากับลิเวอร์พูลโดยผู้จัดการทีมในขณะนั้นคือฟิล เทย์เลอร์ ในเดือนกรกฎาคม ค.ศ. 1958 โดยย้ายมาจากสต็อกตันฮีธ ฮันต์เปิดตัวและยิงประตูแรกของเขากับสโมสรเมื่อวันที่ 9 กันยายน ค.ศ. 1959 ในการแข่งขันดิวิชัน 2 ที่แอนฟีลด์กับสกันทอร์ปยูไนเต็ด ฮันต์ทำประตูได้ในนาทีที่ 64 ให้หงส์แดงชนะ 2–0 ประตูนี้เป็นประตูแรกในหลาย ๆ ประตู เขาทำประตูให้สโมสรไปแล้ว 286 ประตู โดยเป็นประตูในลีก 244 ประตู ซึ่งยังคงเป็นสถิติของสโมสรจนถึงทุกวันนี้

หลังจากที่บิลล์ แชงคลี เข้ามาแทนที่เทย์เลอร์ในเดือนธันวาคมของปีเดียวกัน แชงคลีและทีมงานฝึกสอน "เดอะบูตรูม" ของเขาได้ลงมือขายและปล่อยผู้เล่นที่ไม่ได้ใช้ 24 คนออกจากสโมสร อย่างไรก็ตาม ฮันต์ยังคงอยู่ในทีมเป็นปัจจัยสำคัญและเป็นผู้เล่นหลักในความสำเร็จของหงส์แดงในคริสต์ทศวรรษ 1960

## อ้างอิง

หมวดหมู่:บุคคลจากเทศมณฑลเชชเชอร์
หมวดหมู่:กองหน้าฟุตบอล
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นในฟุตบอลโลก 1962
หมวดหมู่:ผู้เล่นในฟุตบอลโลก 1966
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลชิงแชมป์แห่งชาติยุโรป 1968
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้ได้รับเครื่องราชอิสริยาภรณ์เอ็มบีอี
ฟาโรห์เฮดจู ฮอร์

**เฮดจู ฮอร์** เป็นผู้ปกครองในทางตอนเหนือของอียิปต์ตั้งแต่สมัยยุคก่อนราชวงศ์ การมีอยู่ของพระองค์เป็นที่ถกเถียงกัน พระนาม เฮดจู-ฮอร์ แปลว่า *คทาแห่งฮอรัส*

เชื่อกันว่า รัชสมัยของพระองค์อยู่ที่ราว 3250 ปีก่อนคริสตกาล แต่แทบไม่ทราบเกี่ยวกับรัชสมัยของพระองค์เลย เนื่องจากปรากฏจารึกที่พบในบริเวณดินดอนสามเหลี่ยมปากแม่น้ำไนล์และเศษเครื่องปั้นดินเผาจากทูราเท่านั้น และมีการสันนิษฐานว่า พระองค์ทรงเป็นฟาโรห์พระองค์แรกของอียิปต์ล่างหรือพระองค์สุดท้าย หรือว่าพระองค์ทรงเป็นสมาชิกของราชวงศ์ที่ศูนย์

ฟาโรห์เฮดจู ฮอร์ ทรงเป็นที่ทราบเหยือกดินสองใบที่พระนาม*[[เซเรค]]*ของพระองค์ปรากฏอยู่ คือ เหยือกใบหนึ่งจากทูรา ซึ่งตั้งอยู่ในดินดอนสามเหลี่ยมปากแม่น้ำไนล์ทางตะวันออก และอีกใบจากอาบู ไซดาน ซึ่งอยู่ทางตะวันออกเฉียงเหนือของดินดอนสามเหลี่ยมปากแม่น้ำไนล์

ว็อล์ฟกัง เฮ็ลท์ค นักไอยคุปต์วิทยา ถือว่า พระองค์ทรงเป็นฟาโรห์แห่งราชวงศ์ที่ศูนย์ และระบุว่าพระองค์คือฟาโรห์พระองค์เดียวกันกับฟาโรห์วาช ซึ่งเป็นที่รู้จักในฐานะผู้ปกครองที่พ่ายแพ้ต่อฟาโรห์นาร์เมอร์ตามที่ปรากฏบนแผ่นศิลาแห่งนาร์เมอร์ และเป็นข้อคิดเห็นที่เอ็ดวิน ซี. เอ็ม. ฟาน เด็น บริงค์ เห็นด้วยในภายหลัง ในทางตรงกันข้าม โทบี วิลกินสัน และโจเชม คาห์ล ได้ต่างโต้แย้งว่าฟาโรห์เฮดจู ฮอร์ทรงไม่ใช่ฟาโรห์จากสมัยยุคก่อนราชวงศ์ แต่เป็นผู้ปกครองของสังคมก่อนรัฐขนาดเล็ก ๆ ในสมัยยุคก่อนราชวงศ์และมีตำแหน่งเป็นกษัตริย์แทน

ไม่ทราบหลุมฝังพระบรมศพของฟาโรห์เฮดจู ฮอร์ และไม่ปรากฏข้อความใดบนศิลาแห่งปาแลร์โม ซึ่งเป็นบันทึกพระนามที่เก่าแก่ที่สุดเท่าที่ทราบกัน ทำให้การข้อสินนิษฐานว่าพระองค์ทรงเป็นฟาโรห์นั้นทั้งของเฮ็ลท์คและฟาน เด็น บริงค์ไม่น่าจะเป็นไปได้

## อ้างอิง


หมวดหมู่:ฟาโรห์ยุคก่อนราชวงศ์
ฟาโรห์อา

**อา** เป็นพระนามของฟาโรห์แห่งอียิปต์โบราณในช่วงสมัยราชวงศ์ตอนต้น พระนามของพระองค์เป็นที่ทราบจากพระนามเซเรคที่แกะสลักบนหินทราย ซึ่งพบอยู่ที่ประมาณ 10 ถึง 12 กิโลเมตรทางตะวันตกเฉียงใต้ของอุมม์ อัล-ดาบาดิบที่โอเอซิสคาร์กาในทะเลทรายตะวันตก การปรากฏพระนามเซเรคในบริเวณดังกล่าวแสดงให้เห็นหลักฐานของพระราชกรณียกิจในดินแดนอันไกลโพ้นของทะเลทรายตะวันตกตั้งแต่ช่วงต้นของสมัยราชวงศ์แห่งอียิปต์

## การค้นพบพระนาม
ในช่วง ค.ศ. 2004 ของการสำรวจโอเอซิสคาร์กาเหนือ (NKOS) ได้มีการค้นพบพระนามเซเรคบนด้านตะวันออกเฉียงเหนือของเทือกเขาหินทราย ซึ่งคณะสำรวจดังกล่าวอยู่ภายใต้การดูแลของซะลิมะฮ์ อิคราม ซึ่งตั้งใกล้กับดัร์บ อัยน์ อะมุร์ ซึ่งเป็นเส้นทางกองคาราวานโบราณที่เชื่อมต่อโอเอซิสคาร์กา โดยผ่านที่ตั้งของอุมม์ อัล-ดาบาดิบ และอัยน์ อะมุมไปยังโอเอซิส ดัคลา ซึ่งเซเรคดังกล่าวตั้งอยู่ท่ามกลางภาพสลักแบบอื่นๆ ที่มีรูปแบบและความลึกในแกะที่ต่างกัน จึงบ่งบอกว่าภาพสลักที่ในแห่งนั้นมาจากช่วงเวลาที่ต่างกัน

## พระนามเซเรค
พระนามเซเรคของพระองค์นั้นได้สลักรูปนกเหยี่ยวฟอลคอล ซึ่งเป็นลักษณะโดยทั่วไปของพระนามเซเรค และปรากฏสัญลักษณ์เพียงสัญลักษณ์เดียวในเซเรค คือ สัญลักษณ์รูปแขนหรือ อา (D36 ในรายการสัญลักษณ์ของการ์ดิเนอร์) ซึ่งพระนามดังกล่าวไม่ตรงกับผู้ปกครองในช่วงสมัยราชวงศ์ตอนต้นพระองค์ใดที่เป็นที่ทราเซเรคที่ปรากฏพระนามฮอรัสว่า 'อา' ของฟาโรห์ที่ยังไม่ปรากฏหลักฐานใด ซึ่งอยู่ในราชวงศ์ที่ศูนย์หรือราชวงศ์ที่หนึ่ง รอบๆ เซเรคดังกล่าวปรากฏภาพประกอบของสัตว์ต่างๆ รวมทั้งจระเข้ ยีราฟ ฮิปโปโปเตมัส นกกระจอกเทศ วัวหรือกระทิง และออริกซ์ที่กำลังตั้งท้อง

## อ้างอิง


หมวดหมู่:ฟาโรห์ยุคก่อนราชวงศ์
กระจกเงาเว้า

thumb| กระจกเงาเว้า
**กระจกเงาเว้า** () เป็น กระจกเงาผิวโค้งประเภทหนึ่ง โดยมีด้านเว้าเป็นพื้นผิวสำหรับสะท้อนแสงของกระจกเงา

## การใช้งาน
กระจกเงาเว้ามีคุณสมบัติในการรวบรวมแสง ดังนั้นจึงใช้เป็นกระจกเงารวมแสงสำหรับในไฟฉาย กระจกเงาเว้ายังใช้เป็นกระจกสำหรับแต่งหน้าเพราะมีคุณสมบัติในการทำให้วัตถุดูใหญ่ขึ้น

เพื่อที่จะขจัดความคลาดทรงกลม อาจทำกระจกเงาเว้าเป็นจานสะท้อนแบบพาราโบลา หากพื้นผิวกระจกเงาเป็นทรงพาราโบลาลำแสงทั้งหมดที่ปล่อยออกมาจาก จุดโฟกัส จะกลายเป็นรังสีคู่ขนาน และแสงที่ตกกระทบในแนวขนานจะไปบรรจบกันที่จุดโฟกัส กล่าวอีกนัยหนึ่ง

กระจกเงาเว้าสามารถทำงานในลักษณะคล้ายกับเลนส์นูน ด้วยสมบัติของกระจกเงาเว้า สามารถนำไปใช้ในการสร้างกล้องโทรทรรศน์สะท้อนแสงและเตารังสีแสงอาทิตย์

## อ้างอิง

หมวดหมู่:กระจกเงา
กระจกเงานูน

[thumb| กระจกเงานูนสำหรับส่องข้างรถ ([กระจกหูช้าง)]]
thumb| กระจกเงานูนใช้ส่องถนน
**กระจกเงานูน** () เป็น กระจกเงาผิวโค้งประเภทหนึ่งโดยด้านนูนของผิวโค้งถูกทำเป็นผิวที่สะท้อนแสงได้

## การใช้งาน
กระจกเงานูนสามารถสะท้อนให้เห็นพื้นที่กว้างกว่าได้เมื่อเทียบกับกระจกเงาราบที่มีพื้นที่ขนาดเท่ากัน ดังนั้นจึงนิยมใช้สำหรับทำเป็นกระจกหูช้าง สำหรับมองด้านหลังของรถยนต์หรือจักรยานยนต์ หรือทำเป็นกระจกเงาสำหรับติดตั้งตามท้องถนนหรือภายในสิ่งก่อสร้างเพื่อการสอดส่องให้เห็นได้รอบทิศ

อย่างไรก็ตาม เนื่องจากภาพที่สะท้อนบนกระจกเงานูนจะดูมีขนาดเล็ก เวลาใช้เป็นกระจกเงาติดรถ จึงอาจทำให้เข้าใจผิดได้ง่ายว่ารถคันต่อไปอยู่ห่างกว่าในความเป็นจริง จึงต้องระวังด้วย

กระจกเงานูนถูกใช้งานในกล้องโทรทรรศน์สะท้อนแสงบางชนิด เช่น กล้องโทรทรรศน์แบบกัสแกร็ง โดยทำหน้าที่เป็นกระจกเงาทุติยภูมิ ร่วมกับกระจกเงาปฐมภูมิที่เป็นกระจกเงาเว้า

## อ้างอิง

หมวดหมู่:กระจกเงา
วัดยานิการาม

**วัดยานิการาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยาบี อำเภอหนองจิก จังหวัดปัตตานี มีที่ดินตั้งวัดเนื้อที่ 13 ไร่ 2 งาน 64 ตารางวา

วัดยานิการาม เดิมมีนามว่า **วัดยาบี** ตามชื่อตำบล ต่อมาเมื่อ พ.ศ. 2482 เปลี่ยนชื่อวัดมาเป็น "วัดยานิการาม" ตั้งเป็นวัดเมื่อ พ.ศ. 2452 ได้รับพระราชทานวิสุงคามสีมาเมื่อวันที่ 25 สิงหาคม พ.ศ.2462 เขตวิสุงคามสีมา กว้าง 80 เมตร ยาว 120 เมตร ด้านการศึกษาแต่เดิมมีพระสงฆ์ช่วยสอนหนังสือไทยให้ ต่อมาเมื่อ พ.ศ.2464 ทางราชการได้เปิดโรงเรียนประถมศึกษาขึ้นโดยอาศัยศาลาการเปรียญของวัด ครั้นถึง พ.ศ. 2506 ทางราชการได้จัดสร้างอาคารเรียนขึ้นเป็นเอกเทศในที่วัดสืบมา

## อ้างอิง

ยานิการาม
หมวดหมู่:อำเภอหนองจิก
กล้องโทรทรรศน์แบบกาลิเลโอ

right|thumb|480x480px| ทางเดินของแสงภายในกล้องโทรทรรศน์แบบกาลิเลโอ
**กล้องโทรทรรศน์แบบกาลิเลโอ** () เป็นกล้องโทรทรรศน์หักเหแสงชนิดหนึ่ง ประกอบขึ้นจากเลนส์ใกล้ตาที่เป็นเลนส์เว้าวางไว้ด้านหน้าจุดโฟกัสของเลนส์ใกล้วัตถุที่เป็นเลนส์นูน ภาพที่มองเห็นจากกล้องชนิดนี้เป็นภาพตั้งตรง

ในกล้องสองตานั้นแต่เดิมใช้หลักการประกอบเลนส์แบบเดียวกับกล้องโทรทรรศน์แบบกาลิเลโอ เพื่อให้ได้ภาพหัวตั้ง แต่ในปัจจุบันนิยมใช้เลนส์นูน 2 ชิ้นเช่นเดียวกับในกล้องโทรทรรศน์แบบเค็พเพลอร์ โดยใส่ปริซึมไว้ตรงกลางเพื่อทำให้ภาพเป็นหัวตั้ง

## อ้างอิง

* 吉田正太郎『天文アマチュアのための望遠鏡光学・屈折編』誠文堂新光社 ISBN 4-416-28908-1

หมวดหมู่:ชนิดของกล้องโทรทรรศน์
เดอะบูตรูม

**เดอะบูตรูม** () เป็นห้องที่มีชื่อเสียงในแอนฟีลด์ สนามเหย้าของสโมสรฟุตบอลลิเวอร์พูล  

ตั้งแต่คริสต์ทศวรรษที่ 1960 ถึงต้นคริสต์ทศวรรษที่ 1990 ที่นี่เป็นสถานที่ที่สตาฟฟ์โค้ชของลิเวอร์พูลจะนั่งดื่มชาและหารือเกี่ยวกับทีม แท็กติก และวิธีการเอาชนะทีมคู่แข่ง บูตรูมก่อตั้งขึ้นเมื่อผู้จัดการทีมบิลล์ แชงคลีมาถึงลิเวอร์พูลในเดือนธันวาคม 1959 และกลายเป็น "สถาบันอย่างไม่เป็นทางการ" ซึ่งจะผลิตผู้จัดการทีมที่ประสบความสำเร็จในอนาคต 4 คน ได้แก่ บ็อบ เพสลีย์ โจ เฟแกน เคนนี แดลกลีช และรอย อีแวนส์ ตลอดระยะเวลา 39 ปี

## รายละเอียด
บูตรูมเป็นห้องเล็ก ๆ ใกล้กับห้องเปลี่ยนเสื้อผ้าเป็นที่เก็บรองเท้าสตั๊ดของทีม บิลล์ แชงคลีดัดแปลงให้เป็นห้องประชุมของสต๊าฟโค้ชอย่างไม่เป็นทางการ พร้อมสร้างบรรยากาศที่ผ่อนคลายสำหรับทีมลิเวอร์พูลที่กำลังสร้างขึ้นใหม่ในเวลานั้น สมาชิกดั้งเดิมของบูตรูมได้แก่ แชงคลี, บ็อบ เพสลีย์, รูเบน เบนเน็ตต์, ทอม ซอนเดอส์, โจ เฟแกน และรอนนี มอรัน ทั้งเบนเน็ตต์และซอนเดอส์ไม่เคยคุมทีม อย่างไรก็ตาม เบ็นเน็ตต์อยู่ที่แอนฟีลด์นานที่สุด

## เกียรติประวัติ
### บิลล์ แชงคลี
* ฟุตบอลลีกเฟิสต์ดิวิชัน (3): 1963–64, 1965–66, 1972–73
* ฟุตบอลลีกเซคันด์ดิวิชัน (1): 1961–62
* เอฟเอคัพ (2): 1964–65, 1973–74
* เอฟเอแชริตีชีลด์ (2): 1964, 1965
* ยูฟ่าคัพ (1): 1972–73

## อ้างอิง

หมวดหมู่:สโมสรฟุตบอลลิเวอร์พูล
ผัดผงกะหรี่

**ผัดผงกะหรี่** เป็นอาหารไทยประเภทผัดซึ่งได้รับอิทธิพลจากอินเดียเนื่องจากมีความหอมเครื่องเทศอันเป็นเอกลักษณ์ของผงกะหรี่ 

เนื้อสัตว์ที่นิยมมาใช้ในผัดผงกะหรี่คือปู จึงเรียกว่า **ปูผัดผงกะหรี่** แบ่งออกเป็นสองสูตรที่ชัดเจนคือ สูตรที่ใส่ไข่ใส่นมออกข้น ๆ และสูตรที่ไม่ใส่ไข่ สูตรที่ใส่ไข่มีส่วนผสมของผงกะหรี่ นมสดจืด น้ำมันพริกเผา ไข่ไก่ และปรุงรสตามชอบ ส่วนสูตรที่ไม่ใส่ไข่ก็มีเฉพาะผงกะหรี่ แต่ส่วนผสมอื่น ๆ ที่ใช้ปรุงรสก็ยังเหมือนกัน คือ น้ำตาลทราย น้ำมันหอย ซีอิ้วขาว บางสูตรอาจใส่เหล้าจีนลงไปเพิ่มความหอม บ้างก็ใส่น้ำพริกเผา ส่วนผักต่าง ๆ ที่ใส่ลงไปด้วยก็มีทั้งหอมใหญ่ ขึ้นฉ่าย ต้นหอม และพริกชี้ฟ้าเพื่อความสวยงาม

ร้านที่มีปูผัดผงกะหรี่เป็นเมนูขึ้นชื่อคือร้านสมบูรณ์โภชนา โดยสาขาที่ 2 ที่สุรวงศ์ (เปิด พ.ศ. 2533) เป็นสาขาที่เป็นจุดเริ่มต้นเมนูปูผัดผงกะหรี่เป็นที่รู้จักของชาวญี่ปุ่นและชาวต่างประเทศ ซึ่งซีเอ็นเอ็นระบุว่าปูผัดผงกะหรี่ร้านนี้เป็นต้นตำรับปูผัดผงกะหรี่อันดับหนึ่งของเอเชีย

## อ้างอิง

หมวดหมู่:อาหารไทย
วัดดอนตะวันออก

**วัดดอนตะวันออก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอน อำเภอปะนาเระ จังหวัดปัตตานี มีที่ดินตั้งวัดเนื้อที่ 12 ไร่ 3 งาน 4 ตารางวา มีที่ธรณีสงห์ 12 แปลง เนื้อที่ 14 ไร่ 1 งาน 30 ตารางวา พื้นที่ตั้งวัดเป็นที่ราบ ปัจจุบันมีพระครูสุภัทรปัญญาภรณ์ (สิน มหาปญฺโญ) เป็นเจ้าอาวาส

วัดดอนตะวันออกสร้างขึ้นเป็นวัดเมื่อประมาณ พ.ศ. 2343 ชาวบ้านเรียกสั้น ๆ ว่า **วัดดอนออก** ได้รับพระราชทานวิสุงคามสีมาประมาณ พ.ศ. 2358 

อาคารเสนาสนะต่าง ๆ มีกุฏิสงฆ์ จำนวน 6 หลัง อุโบสถสมัยรัตนโกสินทร์ตอนต้น วัดมีรูปปั้นหลวงพ่อหนอนประดิษฐานอยู่ หลวงพ่อองค์นี้ เป็นพระเถระผู้ขมังเวทย์ยุคเดียวกับหลวงพ่อทวดวัดช้างให้ อาศัยอยู่ในกรุงศรีอยุธยาเช่นเดียวกัน เล่ากันว่าเมื่อหลวงพ่อได้ธุดงค์มาถึงปัตตานี ระหว่างที่อาศัยเรือสำเภาพ่อค้าล่องใต้ มีปลาว่ายน้ำตามมา หลวงพ่อจึงเชือดเนื้อตัวเองโยนให้ทานแก่ปลา และเมื่อเรือจอดเทียบท่าที่ปัตตานี หลวงพ่อจึงธุดงค์ไปถึงเขามะรวดเพื่อบำเพ็ญเพียร ช่วงนี้เองบาดแผลที่เกิดจากการเชือดเนื้อปลาของหลวงพ่อ เกิดเป็นแผลเน่าเปื่อย มีหนอนชอนไช จึงเป็นที่มาของนาม "หลวงพ่อหนอน"

## อ้างอิง

หมวดหมู่:โบราณสถานในจังหวัดปัตตานี
ดอนตะวันออก
เลนส์ตา

thumb|การปรับรูปร่างของเลนส์ตาเพื่อมองภาพใกล้และไกล
thumb|องค์ประกอบภายในตาของมนุษย์

**เลนส์ตา** (crystalline lens) เป็นเนื้อเยื่อในตาของสัตว์มีกระดูกสันหลัง หลากการทำงานคล้ายกับเลนส์นูนในกล้องถ่ายภาพ

## เลนส์ตาของมนุษย์
เลนส์ตาของมนุษย์ความหนาประมาณ 4 มม. และเส้นผ่านศูนย์กลางประมาณ 9 มม. โปร่งใส ไม่มีสี มีรูปร่างเหมือนเลนส์นูน ทำหน้าที่ 1/4 ถึง 1/3 ของกำลังการหักเหแสงภายในลูกตา

เมื่อมองวัตถุที่อยู่ใกล้ กล้ามเนื้อปรับเลนส์จะหดตัวและส่วนต่าง ๆ จะคลายตัวและหนาขึ้น ในทางกลับกัน เมื่อมองจากระยะไกล กล้ามเนื้อปรับเลนส์จะคลายตัว และส่วนต่าง ๆ จะยืดออกและบางลง นี่คือวิธีที่ทำให้มนุษย์สามารถโฟกัสไปที่ระยะทางต่าง ๆ ที่ต้องการได้

เลนส์ตาจะแข็งตัวขึ้นเปลี่ยนรูปร่างยากขึ้นตามอายุ ทำให้ยิ่งสูงอายุก็ยิ่งยากต่อการโฟกัสภาพ

หมวดหมู่:เลนส์
หมวดหมู่:กายวิภาคของตามนุษย์
ฟาโรห์นี-นีอิท

**นี-นีอิท** (หรือ **ฮอร์-นี-นีอิท**) อาจจะทรงเป็นผู้ปกครองแห่งอียิปต์โบราณ (ฟาโรห์) จากราชวงศ์ที่ศูนย์ ในช่วงสมัยยุคก่อนราชวงศ์ ในปัจจุบัน ยังไม่ทราบข้อมูลเกี่ยวกับพระราชวงศ์และตำแหน่งตามลำดับเวลาของพระองค์ ฟาโรห์นี-นีอิท ทรงเป็นที่ทราบจากหลักฐานเพียงสองชิ้น คือ สองคำจารึกบนแจกันดินเผา ซึ่งมาจากหลุมฝังศพ หมายเลข 257 ในเฮลวาน การอ่านพระนามของพระองค์ยังมีปัญหาอยู่ เนื่องจากการตีความโดยที่ผิดพลาด นักไอยคุปต์วิทยาอย่างแอ็ดวิน ฟัน เดิน บริงก์ และคริสทีอาเนอ เคอเลอร์ ยังคงเชื่อในการอ่านพระนามว่า "นี-นีอิท" การกำหนดช่วงเวลาที่แม่นยำกว่านี้ของพระองค์นั้นยังอยู่ระหว่างศึกษา

## อ้างอิง


หมวดหมู่:ฟาโรห์ยุคก่อนราชวงศ์
ฟาโรห์นี-ฮอร์

right|thumb|แผนที่ของสถานที่ที่ปรากฏหลักฐานเกี่ยวข้องกับฟาโรห์นี-ฮอร์
**นี-ฮอร์** เป็นฟาโรห์ที่อาจจะทรงตัวตนอยู่จริงจากสมัยยุคก่อนราชวงศ์ พระนามของพระองค์มีความหมายว่า "นักล่า" ตามคำกล่าวของนักอียิปต์วิทยา แวร์เนอร์ ไคเซอร์ พระองค์อาจจะทรงปกครองในช่วงศตวรรษที่ 31 ก่อนคริสต์ศักราช

## พระนาม
ถึงแม้ว่าจะมีการตีความพระนามที่ไม่เหมือนกัน แต่เชื่อกันว่าพระนามของพระองค์นามว่า Ḥr-nj / Ḥr-nw หมายความว่า *พระองค์ทรงเป็นของเทพฮอรัส/นักล่าแห่งฮอรัส*

อย่างไรก็ตาม พระนาม*เซเรค*ของพระองค์นั้นไม่เหมือนกับพระนามของฟาโรห์ในช่วงเวลาหลังตรงที่พระนามของพระองค์ไม่ปรากฏสัญลักษณ์รูปเหยี่ยวฮอรัสรวมอยู่ด้วย ซึ่งไม่ทราบเหตุผลที่แน่ชัด แต่อาจเป็นเพราะพระองค์อาจจะทรงมีพระชนม์ชีพมาก่อนประเพณีการตั้งพระนามรูปแบบดังกล่าว หรือพระองค์ทรงไม่ถือว่าเป็นกษัตริย์ตามที่เข้าใจกันในภายหลัง พระนามรูปแบบต่างๆ ของพระองค์ ได้แก่ นี-ฮอร์ และฮอร์-นิ 

## หลักฐานที่ปรากฏที่เกี่ยวข้อง
พระนามของฟาโรห์นี-ฮอร์ปรากฏอยู่บนภาชนะดินเผาและหินที่พบในสุสานใกล้กับทาร์คัน และในทูรา และทาร์จัน และนะกอดะฮ์ หลักฐานเกี่ยวกับการปกครองของพระองค์ปรากฏน้อยมากและการมีอยู่ของพระองค์ยังถูกเป็นที่สงสัยโดยงานวิจัยบางส่วน และความคิดเห็นเกี่ยวกับการอ่านและการตีความพระนามี่แท้จริงนั้นถูกแบ่งออก ได้แก่

* นักไอยคุปต์วิทยาบางคนเชื่อว่า นี-ฮอร์ เป็นอีกหนึ่งพระนามของฟาโรห์นาร์เมอร์

* วิลเลียม แมทธิว ฟลินเดอร์ส เพตรี ยังลังเลที่จะถือว่าพระองค์ทรงเป็นฟาโรห์นาร์เมอร์

* ในทางกลับกัน โทมัส ชไนเดอร์, กุนเตอร์ เดรเยอร์ และแวร์เนอร์ ไคเซอร์ คิดว่า ฟาโรห์นี-ฮอร์ ไม่ได้เป็นฟาโรห์พระองค์เดียวกันกับฟาโรห์นาร์เมอร์ เนื่องจากกระดูกที่ค้นพบในหลุมฝังศพในทาร์คันน่าจะมีอายุก่อนช่วงเวลาที่ฟาโรห์นาร์เมอร์ทรงมีพระชนม์ชีพอยู่

* ในทางกลับกัน ลุดวิก ดี. โมเรนซ์ นักไอยคุปต์วิทยา ยังไม่สามารถระบุฟาโรห์พระองค์ได้ เนื่องจากหลักฐานยังน้อยเกินไปในเวลานี้

## พระราชประวัติ
thumb|พระนามเซเรคของฟาโรห์นี-ฮอร์
ไม่ค่อยทราบเกี่ยวกับการปกครองของพระองค์ และการมีตัวตนอยู่ของพระองค์ยังคงเป็นที่ถกเถียงกันอยู่

ฟาโรห์ฮอรัส นิ (นี-ฮอร์) ทรงเป็นผู้ปกครอง (ที่เป็นไปได้) ของอียิปต์ล่างในช่วงสมัยยุคก่อนราชวงศ์ ซึ่งทรงมีพระชนม์ชีพอยู่และทรงปกครองประมาณ 3200–3175 ปีก่อนคริสตกาล คำจารึกพระนามของพระองค์มาจากทาร์คัน, ทูรา และนะกอดะฮ์

สันนิษฐานว่าพระองค์น่าจะมาจากราชวงศ์ที่เป็นคู่แข่งทางการปกครองกับผู้ปกครองจากไทนิส เมื่อ 150 ปีก่อนที่ฟาโรห์แห่งไทนิสจะทรงเข้ามายึดครองดินแดนของพระองค์และทรงสถาปนาราชวงศ์ที่หนึ่งแห่งอียิปต์

## อ้างอิง


หมวดหมู่:ฟาโรห์ยุคก่อนราชวงศ์
เลนส์ใกล้ตา

thumb|240x240px| เลนส์ใกล้ตาแบบต่าง ๆ
**เลนส์ใกล้ตา** (ocular lens หรือ eyepiece) เป็นเลนส์ที่ติดอยู่กับกล้องต่าง ๆ เช่น กล้องโทรทรรศน์ กล้องสองตา หรือ กล้องจุลทรรศน์ เอาไว้ส่องดูภาพด้วยตา โดยจะขยายภาพจริงที่เกิดขึ้นที่จุดโฟกัสโดยแสงที่รวบรวมโดยเลนส์ใกล้วัตถุ หรือกระจกเงาปฐมภูมิ

ในอุปกรณ์ทางทัศนศาสตร์จำนวนมาก มีกลไกในปรับตำแหน่งเลนส์ใกล้ตาเพื่อใช้สำหรับการโฟกัสภาพ นอกจากนี้ยังสามารถเปลี่ยนเลนส์ใกล้ตาที่มีกำลังขยายต่างกันเพื่อปรับกำลังขยายได้

## ประวัติศาสตร์
ในกล้องโทรทรรศน์แบบกาลิเลโอที่ถูกใช้โดยกาลิเลโอ กาลิเลอีนั้น เลนส์ใกล้ตาเป็นเลนส์เว้า โดยเลนส์ใกล้ตาที่เป็นเลนส์เว้ามีข้อได้เปรียบตรงที่สร้างภาพหัวตั้ง แต่มีข้อจำกัดที่สำคัญตรงที่ขอบเขตการมองเห็นจะแคบและไม่สามารถขยายกำลังขยายได้

ต่อมาในปี 1611 โยฮันเนิส เค็พเพลอร์ได้ประดิษฐ์กล้องโทรทรรศน์แบบเค็พเพลอร์ที่ใช้เลนส์นูนเป็นเลนส์ใกล้ตา ทำให้สามารถปรับกำลังขยายของภาพที่ตามองเห็นได้อย่างอิสระ และตั้งแต่นั้นมา การใช้เลนส์นูนเป็นเลนส์ใกล้ตาก็กลายมาเป็นเรื่องปกติ

การใช้เลนส์นูนเป็นเลนส์ใกล้ตาจะทำให้เกิดภาพกลับหัว แต่เค็พเพลอร์ได้ใช้เลนส์สองตัวเพื่อกลับภาพสองครั้งเพื่อให้ได้ภาพตั้งตรง ในกล้องโทรทรรศน์ที่ใช้ในทางดาราศาสตร์และกล้องจุลทรรศน์ ความจำเป็นของภาพตั้งตรงมีน้อยมาก ดังนั้นจึงใช้ทั้ง ๆ กลับหัวแบบนั้น ไม่มีความจำเป็นต้องกลับภาพ เมื่อจำเป็นต้องใช้ภาพตั้งตรง เช่น ในกล้องสองตาหรือกล้องโทรทรรศน์ภาคพื้นดิน อาจทำได้โดยเพิ่มปริซึมเข้าไปในเส้นทางเดินของแสงเพื่อกลับภาพอีกครั้ง

เลนส์ใกล้ตาของกล้องโทรทรรศน์ในยุคแรกประกอบด้วยเลนส์ชิ้นเดียว แต่ประสิทธิภาพทางแสงของเลนส์เดี่ยวนั้นต่ำเนื่องจากไม่สามารถแก้ไขความคลาดทางทัศนศาสตร์ได้ ดังนั้นเลนส์ใกล้ตาจึงได้รับการพัฒนาโดยนำเลนส์ส่วนใหญ่มารวมกันเพื่อแก้ไขความคลาดต่าง ๆ เลนส์ประกอบถูกสร้างขึ้นโดยการเชื่อมเลนส์หลายชิ้นเข้าด้วยกัน และเลนส์ที่เชื่อมประสานกันนี้จะถูกรวมเข้าด้วยกันเป็นเลนส์ใกล้ตาชิ้นเดียว

right|thumb|เลนส์ใกล้ตาแบบเฮยเคินส์
เลนส์ใกล้ตาแบบประกอบมีรูปแบบการออกแบบที่หลากหลายมาก ตัวอย่างเช่น เลนส์ใกล้ตาแบบเฮยเคินส์ ซึ่งคิดค้นโดยคริสตียาน เฮยเคินส์ในปี 1703 ประกอบขึ้นจากการรวมเลนส์ขนาดใหญ่และขนาดเล็ก 2 ชิ้นเข้าด้วยกันโดยมีพื้นผิวนูนและพื้นผิวเรียบ 1 ชิ้น

## อ้างอิง

หมวดหมู่:เลนส์
ฟาโรห์ฮัต ฮอร์

**ฮัต ฮอร์** หรือเรียกอีกอย่างว่า **ฮอร์-ฮัต** เป็นฟาโรห์หรือผู้ปกครองแห่งราชวงศ์ที่ศูนย์ ซึ่งทรงปกครองในช่วงสมัยนะกอดะฮ์ที่ 3 บี

พระองค์เป็นที่ทราบจากจารึกจำนวนสองชิ้นเท่านั้น คือ จารึกชิ้นหนึ่งที่พบในดินดอนสามเหลี่ยมปากแม่น้ำไนล์ด้านตะวันออกและชิ้นส่วนของเครื่องปั้นดินเผาจากทูรา

* พระนามของพระองค์บนแจกันที่พบในสุสาน หมายเลข 1702 ของกลุ่มสุสานแห่งทาร์คัน จารึกดังกล่าวมีรูปเมืองที่ดูเหมือนเมืองเมมฟิสแต่ไม่มีตัวกำหนดสัญลักษณ์รูปเหยี่ยว อย่างไรก็ตาม การอ่านและตีความพระนามของพระองค์ก็ยังคงไม่ชัดเจน

* จารึกชิ้นที่สองมาจากทูรา

## ดูเพิ่ม

* รายพระนามฟาโรห์

## อ้างอิง


หมวดหมู่:ฟาโรห์ยุคก่อนราชวงศ์
ฟาโรห์วาช

**วาช** อาจทรงเป็นฟาโรห์จากสมัยยุคก่อนราชวงศ์ แต่การมีตัวตนอยู่ของพระองค์กลับเป็นที่ถกเถียงกัน หากถ้าพระองค์ทรงมีพระชนม์ชีพอยู่จริง พระองค์จะได้รับการยืนยันโดยการที่พระองค์ได้ปรากฏอยู่แผ่นศิลาแห่งนาร์เมอร์ ซึ่งในแผ่นศิลาดังกล่าวได้ปรากฏเป็นภาพความพ่ายแพ้ของพระองค์

## ตำแหน่งผู้ปกครอง
ฟาโรห์วาชทรงมีอยู่จริงหรือไม่นั้นยังไม่คลุมเครืออยู่ แต่สิ่งเดียวที่เป็นไปได้ในการยืนยันการมีอยู่ของพระองค์ คือ แผ่นศิลาแห่งนาร์เมอร์ ซึ่งพบในเมืองเฮียราคอนโพลิส ทางด้านขวาของแผ่นศิลาดังกล่าวได้ปรากฏภาพเชลยที่คุกเข่า ซึ่งมีลักษณะ "ไม่เหมือนชาวอียิปต์" ที่กำลังจะถูกฟาโรห์นาร์เมอร์ทรงฟาดคทา อักษรอียิปต์โบราณที่แกะสลักใกล้กับรูปเชลยศึก คือ สัญลักษณ์รูปฉมวกและทะเลสาบ ซึ่งได้รับการพิจารณาโดยนักวิชาการว่าเป็นชื่อของสถานที่ของเชตปกครองท้องถิ่นแห่งฉมวก (ตั้งอยู่ในบริเวณดินดอนสามเหลี่ยมปากแม่น้ำไนล์ทางตะวันตกเฉียงเหนือติดกับชายแดนลิเบีย) หรือชื่อส่วนตัวของเชลยศึกนั้น ซึ่งออกเสียงว่า วาชอิ หรือ วาช

สันนิษฐานว่า การระบุตัวตนแบบอย่างหลังนั้นถูกต้อง และฟาโรห์วาชทรงเป็นบุคคลสำคัญทางประวัติศาสตร์ จึงสันนิษฐานว่าพระองค์อาจจะทรงเป็นผู้ปกครองคนสุดท้ายของราชวงศ์อียิปต์ล่างที่บูโต ซึ่งท้ายที่สุดก็ทรงพ่ายแพ้ต่อผู้นำแห่งอียิปต์บนพระนามว่า นาร์เมอร์ อย่างไรก็ตาม เป็นไปได้ว่าแผ่นศิลาแห่งนาร์เมอร์จะแสดงให้เห็นภาพเปรียบเทียบมากกว่าเหตุการณ์ทางประวัติศาสตร์ โดยวาชอาจจะเป็นเพียงส่วนหนึ่งของแผ่นศิลานี้เท่านั้น

นักโบราณคดีอย่าง เอ็ดวิน ฟาน เด็น บริงค์ ได้โต้แย้งว่า ฟาโรห์เฮดจู ฮอร์ ซึ่งทรงเป็นผู้ปกครองอียิปต์ล่างในสมัยก่อนยุคราชวงศ์อีกพระองค์หนึ่ง ก็สามารถระบุได้ว่าเป็นฟาโรห์พระองค์เดียวกันกับฟาโรห์วาช ซึ่งอิงจากความคล้ายคลึงกันระหว่างพระนาม*[[เซเรค]]*ของฟาโรห์เฮดจู ฮอร์ กับการแกะสลักพระนามของฟาโรห์วาชบนแผ่นศิลาแห่งนาร์เมอร์

## อ้างอิง


หมวดหมู่:ฟาโรห์ยุคก่อนราชวงศ์
ไคล์ วอล์กเกอร์-ปีเตอส์

**ไคล์ เลโอนาร์ดัส วอล์กเกอร์-ปีเตอส์** (; เกิด 13 เมษายน ค.ศ. 1997) เป็นนักฟุตบอลอาชีพชาวอังกฤษที่เล่นในตำแหน่งฟุลแบ็กให้แก่เซาแทมป์ตันในอีเอฟแอลแชมเปียนชิป และทีมชาติอังกฤษ

## ชีวิตส่วนตัว
วอล์กเกอร์-ปีเตอส์เกิดที่เอดมันตัน ลอนดอน ฟิล พาร์กเกอร์ ลุงของเขาเป็นอดีตนักฟุตบอลอาชีพที่เล่นให้กับมิลล์วอลล์และชาร์ลตันแอธเลติก

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากเอดมันตัน (ลอนดอน)
หมวดหมู่:ชาวอังกฤษเชื้อสายจาเมกา
หมวดหมู่:นักฟุตบอลทีมชาติอังกฤษ
หมวดหมู่:นักฟุตบอลชาวอังกฤษ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นในพรีเมียร์ลีก
ลาสต์เอ็กซิตทูสปริงฟีลด์

"**ลาสต์เอ็กซิตทูสปริงฟีลด์**" (; ทางออกสุดท้ายสู่สปริงฟีลด์) เป็นตอนที่เจ็ดของฤดูกาลที่สี่ ของละครชุดทางโทรทัศน์สัญชาติอเมริกัน *[[The Simpsons|เดอะซิมป์สันส์]]* ออกอากาศครั้งแรกทางฟ็อกซ์ในสหรัฐเมื่อ 11 มีนาคม 1993 เนื้อเรื่องมีศูนย์กลางอยู่ที่โฮเมอร์ ซิมป์สัน กลายมาเป็นประธานสหภาพแรงงานของโรงไฟฟ้านิวเคลียร์สปริงฟีลด์และนำคนงานของโรงงานนัดประท้วงหยุดงานเพื่อทวงคืนการครอบคลุมค่าใช้จ่ายทันตกรรมให้กับลูกจ้างของโรงงาน เพื่อที่ครอบครัวของเขาจะได้ไม่ต้องควักเงินออกค่าเหล็กจัดฟันของลิซ่า

ตอนนี้เป็นผลงานเขียนโดยเจย์ โคเกน และ วอลเลซ โวโลดาร์สกี ซึ่งเป็นผลงานเขียนบทชิ้นสุดท้ายให้กับเดอะซิมป์สันส์ของทั้งคู่ กำกับโดยมาร์ก เคิร์กแลนด์ ในตอนมีแขกรับเชิญเป็นจอยส์ บรัทเธอส์ ร่วมรับบทเป็นตนเอง "ลาสต์เอ็กซิตทูสปริงฟีลด์" ได้รับคำชื่อนชมอย่างกว้างขวางจากทั้งแฟนละครและนักวิจารณ์ และบ่อยครั้งถูกเรียกว่าเป็นตอนที่ดีที่สุดของเดอะซิมป์สันส์

## เสียงตอบรับ
ตอนนี้มักได้รับการจัดอันดับเป็นหนึ่งในตอนที่ดีที่สุดตลอดกาลและหนึ่งในสิบอันดับแรกของเดอะซิมป์สันส์ บีบีซีระบุว่าตอนนี้เป็นตอนที่ "ถูกเรียกครั้งว่าเป็นตอนที่ดีที่สุดตลอดกาลของเดอะซิมป์สันส์" บทความของ *[[Entertainment Weekly|เอนเตอร์เทนเมนต์วีกลี]]* จากมกราคม 2003 ซึ่งมองย้อน 25 ตอนที่ดีที่สุดของเดอะซิมป์สันส์ยกให้ตอนนี้เป็นตอนที่ดีที่สุด โดยระบุว่าตอนนี้ "ไร้ที่ติ, เป็นผลผลิตของละครชุดที่จุดสูสุดของพลังความคิดสร้างสรรค์ -- เมื่อการตลกเสียดสี[ในตอน]ทั้งทารุณและตรงประเด็น" และเป็นตอนที่ "ผสมผสานทั้งจุดสูงสุดและต่ำสุด และเป็นการเสียดสีสหภาพ[แรงงาน]ต่าง ๆ" ในปี 2020 อัล จีน รับรองว่าตอนนี้เป็นตอนที่หลายคนอาจถือว่าเป็นตอนโปรดของเขา

ในหนังสือ *[[Planet Simpson|แพลเน็ตซิมป์สัน]]* ผู้เขียน คริส เทิร์นเนอร์ (Chris Turner) เรียกตอนนี้ว่าเป็นตอนที่ดีที่สุดของเดอะซิมป์สันส์ โดยว่าตอนนี้ "ควรจะเอามาใช้สอนในโรงเรียน ในวิชาประวัติศาสตร์, เศรษฐศาสตร์, สังคมศึกษา, วรรณกรรม และศิลปะ มันช่างไร้ที่ติ" รวมถึงยังเรียกว่าเป็น "ครึ่งชั่วโมงที่ตลกที่สุดในประวัติศาสตร์ของโทรทัศน์" ในบทวิเคราะห์ทั้งตอน เขาตำหนิเพียงแค่ชอล์กบอร์ดกับเคาช์แก็กเท่านั้น

ในผี 2003 *[[USA Today|ยูเอสเอทูเดย์]]* เผยแพร่รายการสิบอินดับตอนที่ดีที่สุดที่คัดสรรโดยเว็บมาสเตอร์ของเดอะซิมป์สันอาร์ไคฟ์ เพื่อฉลองตอนที่ 300 ของเดอะซิมป์สันส์ ในรายการสิบอันดับนั้นยกให้ตอนนี้อยู่ที่หนึ่ง

## สิ่งสืบเนื่อง
ฉากหนึ่งในตอนแสดงให้เห็นห้องของมิสเตอร์เบินส์มีลิงเป็นพันตัวกำลังนั่งกดพิมพ์ดีด ซึ่งเป็นการอ้างถึงทฤษฎีบทวานรอนันต์ ได้เป็นแรงบัลดาลใจให้มีการทำการทดลองเดียวกันในโลกความเป็นจริงเกี่ยวกับทฤษฎีบทนี้ ตอนนี้ยังกลายมาเป็นประเด็นการศึกษาให้กับวิชาสังคมวิทยาที่มหาวิทยาลัยแคลิฟอร์เนีย เบิร์กลีย์

ในตอน ลิซ่าได้เล่นกีตาร์และขับร้องเพลงร่วมกับคนงานของโรงงาน เพลงของเธอ ซึ่งชื่อ "เพลงโฟล์กประท้วงหยุดงานสหภาพ" ("Union Strike Folk Song") เป็นผลงานประพันธ์โดยเจฟ มาร์ติน ได้ถูกนำมาดัดแปลงและขับร้องระหว่างการประท้วงจริงในประเทศอาร์เจนตินาเมื่อปี 2017 ระหว่างคนงานกับซีอีโอของกลาแร็งกรุ๊ป เอ็กตอร์ มักเนตโต

## อ้างอิง

;บรรณานุกรม

*
*

หมวดหมู่:ตอนของเดอะซิมป์สันส์
ทัศน์พล วิวิธวรรธน์

**ทัศน์พล วิวิธวรรธน์** (เกิด 7 ธันวาคม พ.ศ. 2541) ชื่อเล่น **ปีเตอร์แพน** เป็นนักแสดงชายชาวไทย อดีตนักแสดงสังกัดช่อง 3 เอชดี เป็นที่รู้จักจากละครเรื่อง *​[[4 หัวใจแห่งขุนเขา|วายุภัคมนตรา]]*​ (2553), *[[หมอหลวง]]*  (2566), *[[พรหมลิขิต]]* (2566),  *[[ดวงใจเทวพรหม (ละครโทรทัศน์)#ลออจันทร์|ลออจันทร์]]* (2567), *[[หนึ่งในร้อย]]* (2567) ปัจจุบัน​หมดสัญญา​และผันตัวไปเป็นนักแสดงอิสระ​

## ประวัติ
ทัศน์พล วิวิธวรรธน์ มีชื่อเล่นว่า ปีเตอร์แพน เกิดเมื่อวันที่ 7 ธันวาคม พ.ศ. 2541 จากครอบครัวที่เป็นเจ้าของกิจการ​ปั๊มน้ำมันบางจาก สาขา อำเภอท่ามะกา​ จังหวัดกาญจนบุรี​ สำเร็จ​การศึกษาจาก James Hargest College ประเทศนิวซีแลนด์​

## การทำงานในวงการบันเทิง
ทัศน์พลเข้าสู่วงการจากการแสดงละครเรื่อง*[[แหวนดอกไม้]]* เมื่อ พ.ศ. 2550 โดยรับบทเป็น "ป๋อ" จากนั้นในปีถัดมาคือ พ.ศ. 2551 ก็ได้แสดงละครเรื่องที่ 2 คือเรื่อง หาบของแม่ ตามด้วย*[[ดงผู้ดี]]* โดยรับบทเป็น "รัมภ์ พิชัยรณรงค์" (วัยเด็ก)​ ใน พ.ศ. 2552 ตามด้วย*[[วายุภัคมนตรา]]* เมื่อ พ.ศ. 2553 รับบทเป็น "ยม" *[[ดวงตาในดวงใจ]]​* เมื่อ พ.ศ. 2554 รับบทเป็น "จุ้น" และละครเรื่อง*[[สาวน้อย]]* เมื่อ พ.ศ. 2555 รับบทเป็น "สรรค์" พระเอกของเรื่องในวัยเด็กซึ่งหลังจากละครเรื่องนี้เขาต้องเดินทางไปเรียนต่อที่ ประเทศนิวซีแลนด์​ ก่อนจะมาโด่งดังเมื่อ พ.ศ. 2559 จากการเป็นลูกชายเจ้าของปั๊มน้ำมันถึงขั้นที่ วุฒิธร มิลินทจินดา พิธีกรชื่อดังต้องเชิญไปสัมภาษณ์ในรายการ ทำให้เขาได้รับการติดต่อให้กลับมาแสดงละครอีกครั้งโดยละครเรื่องแรกที่กลับมาแสดงคือละครเรื่อง*[[รากนครา]]* เมื่อ พ.ศ. 2560 โดยรับบทเป็น "เจ้าไศลรัตน์" จากนั้นก็มีผลงานละครเรื่อยมาจนกระทั่งมาโด่งดังจากการรับบท "พระองค์เจ้าพันพิชากร" ในละครเรื่อง*[[หมอหลวง]]*

## ผลงาน
### ละครโทรทัศน์

### ซีรีส์

### เพลง
* เริ่มต้นใหม่กี่ครั้งก็ยังเป็นเธอ (Cover) Ost.Reset The Series 

### แฟนมีตติ้ง​
* พรหมลิขิต Fanmeet​ing จะชาตินี้ชาติไหนหัวใจคือเธอ
* Laorchan Fun&Fruious​ Fan Meeting
* ดวงใจเทวพรหม Sports Day รู้แพ้ รู้ชนะ รู้ใจคุณ
* RESET in Guangzhou
* PeterPan's First Fan Signing "PeterPan FALL IN TO YOU" in Shanghai
* Peter Pan’s Birthday Meet Take you to NeverLand

## รางวัลและการเสนอชื่อ

## อ้างอิง

หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงอิสระชาวไทย
หมวดหมู่:บุคคลจากอำเภอท่ามะกา
หมวดหมู่:นักแสดงจากจังหวัดกาญจนบุรี
เลนส์ใกล้วัตถุ

thumb|เลนส์ใกล้วัตถุของกล้องจุลทรรศน์
**เลนส์ใกล้วัตถุ** (object lens หรือ objective) คือ เลนส์ของกล้องชนิดต่าง ๆ เช่น กล้องจุลทรรศน์ กล้องสองตา หรือ กล้องโทรทรรศน์ ที่อยู่ใกล้กับวัตถุที่กำลังสังเกตการณ์อยู่ แสงจากวัตถุจะผ่านเลนส์ใกล้วัตถุก่อนที่จะเข้าสู่ลำกล้อง เลนส์ใกล้วัตถุจะรวมแสงเพื่อสร้างภาพจริงบน ระนาบโฟกัส

สมรรถภาพของอุปกรณ์เชิงแสงนั้นพิจารณาจากประสิทธิภาพของเลนส์ใกล้วัตถุเป็นหลัก ในระบบเชิงแสงที่ได้รับการแก้ไขความคลาดเป็นอย่างดีโดยทั่วไปสมรรถภาพจะถูกกำหนดโดยค่ารูรับแสงเชิงตัวเลขของเลนส์ใกล้วัตถุ

ความคลาดทางทัศนศาสตร์เกิดขึ้นเนื่องจากดรรชนีหักเหของแก้วแตกต่างกันไปตามความยาวคลื่นของแสง หรือเนื่องจากเลนส์มีรูปร่างเป็นผิวทรงกลม เนื่องจากเลนส์นูนที่ทำจากแก้วแผ่นเดียวไม่สามารถให้ภาพที่ชัดเจนได้ เลนส์บางชนิดจึงใช้แก้วพิเศษประกอบกับเลนส์เว้าหรือเลนส์ที่ไม่เป็นผิวทรงกลมที่มีดรรชนีหักเหต่างกัน เพื่อแก้ไขความคลาดเคลื่อน

## เลนส์ใกล้วัตถุของกล้องโทรทรรศน์
เลนส์ใกล้วัตถุสำหรับกล้องโทรทรรศน์หักเหแสงนั้นนิยมใช้เลนส์ที่ประกอบขึ้นจากเลนส์นูนและเลนส์เว้าซึ่งเรียกว่าเลนส์อรงค์เพื่อขจัดความคลาดสี นอกจากนี้ ยังมีเลนส์ใกล้วัตถุที่แก้ไขความคลาดเคลื่อนจนเกือบจะสมบูรณ์จนถึงส่วนขอบโดยใช้เลนส์กลุ่มหน้าและเลนส์กลุ่มหลัง ทำให้ขนาดรูรับแสงกว้างขึ้นและสามารถสร้างระบบแสงที่สว่างได้

รูรับแสงยังผลของเลนส์ใกล้วัตถุเป็นปัจจัยสำคัญที่ส่งผลต่อความละเอียดและพลังการรวบรวมแสง ค่าความยาวโฟกัสของเลนส์ใกล้วัตถุหารด้วยรูรับแสงเรียกว่าค่าเอฟ และจะส่งผลต่อความสว่างของภาพ อย่างไรก็ตาม หากสังเกตการณ์ด้วยสายตา ขนาดของค่าเอฟและความสว่างของภาพแทบจะไม่สัมพันธ์กัน โดยทั่วไป เลนส์ใกล้วัตถุที่มีค่าเอฟสูงจะแก้ไขความคลาดต่าง ๆ ได้ง่ายกว่า กำลังขยายของกล้องโทรทรรศน์คือผลหารของความยาวโฟกัสของเลนส์ใกล้วัตถุหารด้วยความยาวโฟกัสของเลนส์ใกล้ตา
หมวดหมู่:เลนส์
การแทรกสอด

[thumb| [ฟองสบู่ดูเป็นสีเนื่องจากการแทรกสอดฟิล์มบาง]]
thumb| การแทรกสอดของคลื่น 2 ลูก
thumb| รูปแบบการแทรกสอดสำหรับการแทรกสอดของคลื่น 2 ลูกในแบบต่าง ๆ
**การแทรกสอด** (interference) ของคลื่น คือการสร้างรูปคลื่นใหม่โดยการซ้อนทับกันของคลื่น 2 ลูกขึ้นไป การแทรกสอดจะเห็นได้ชัดเจนเมื่อคลื่นเป็นอาพันธ์ (สหสัมพันธ์สูง) คลื่นดังกล่าวควรเป็นคลื่นที่มาจากแหล่งกำเนิดเดียวกันหรือคลื่นที่มีความถี่เท่ากันหรือใกล้เคียงกัน

## ภาพรวม
หลักการของการซ้อนทับของคลื่นคือ แอมพลิจูดของคลื่นที่เกิดขึ้น ณ จุดหนึ่งจะเท่ากับผลรวมของแอมพลิจูดของคลื่นทั้งหมดที่กระทบกับจุดนั้น การแทรกสอดระหว่างส่วนยอดหรือส่วนร่องที่จุดเดียวกันจะเพิ่มค่าสัมบูรณ์ของแอมพลิจูด และการแทรกสอดระหว่างส่วนยอดและส่วนร่องจะลดค่าสัมบูรณ์ของแอมพลิจูด

การแทรกสอดของคลื่นยังเกี่ยวข้องกับการทดลองการแทรกสอดสลิตคู่ของ โทมัส ยัง (การทดลองของยัง) ในการทดลองนี้เขาได้แสดงให้เห็นว่าคลื่นแสง 2 ลูกที่เป็นอาพันธ์สามารถแทรกสอดซึ่งกันและกันแล้วสร้างริ้วของการแทรกสอด คลื่นแสง 2 ลูกจากสลิตหลายตัวมาจากแหล่งกำเนิดคลื่นเดียวกันและมีการกระจายความยาวคลื่นเท่ากัน ที่ศูนย์กลางของริ้วการแทรกสอดคลื่นทั้งสองนี้มีเฟสเดียวกัน โดยทั่วไปแล้ว การแทรกสอดแบบนี้มักจะเกิดขึ้นกับคลื่นที่มีต้นกำเนิดจากแหล่งเดียวและแพร่กระจายผ่านสองเส้นทางที่แตกต่างกัน คลื่นจากหลายแหล่งจะแทรกสอดกันได้เฉพาะเมื่อสามารถปรับความสัมพันธ์ของเฟสให้สอดคล้องกันได้ เนื่องจากคลื่นที่มีการปรับเปลี่ยนความสัมพันธ์ของเฟสสามารถถือได้ว่ามาจากแหล่งเดียว (ดูที่หลักการของเฮยเคินส์) ภายในริ้วการแทรกสอดจะมีพื้นที่สว่าง ซึ่งคลื่นเสริมซึ่งกันและกัน และบริเวณมืด ซึ่งคลื่นจะหักล้างซึ่งกันและกัน ตามกฎทรงพลังงานแล้วต้องมีการเกิดทั้งส่วนมืดและส่วนสว่างสลับกันไป

แหล่งกำเนิดแสงใด ๆ สามารถสร้างริ้วการแทรกสอดได้ ตัวอย่างเช่น สามารถสังเกตเห็นวงแหวนนิวตันได้ในแสงแดด อย่างไรก็ตาม เนื่องจากแสงสีขาวเป็นการผสมกันของทุกสีในสเปกตรัม จึงเกิดริ้วการแทรกสอดที่ความกว้างต่าง ๆ กันไป ทำให้ไม่อาจเห็นขอบของการแทรกสอดที่ชัดเจนได้ ในทางกลับกัน หลอดโซเดียมให้แสงที่ใกล้เคียงกับ แสงสีเดียว ดังนั้นจึงเป็นไปได้ที่จะเห็นริ้วการแทรกสอดที่ชัดเจน ส่วนเลเซอร์ซึ่งสามารถฉายแสงสีเดียวได้เกือบสมบูรณ์แบบสามารถสร้างริ้วการแทรกสอดที่ชัดเจนที่สุด

## หลักการแทรกสอด
thumb| การแทรกสอดแบบเสริมกัน (ซ้าย) และการแทรกสอดแบบหักล้างกัน (ขวา)
เมื่อคลื่นสองคลื่นทับซ้อนกัน รูปคลื่นที่เกิดขึ้นจะขึ้นอยู่กับความถี่ (หรือความยาวคลื่น) และแอมพลิจูด ตลอดจนความสัมพันธ์ของเฟส ถ้าคลื่นสองลูกมีแอมพลิจูด *A* เท่ากันและความยาวคลื่นเท่ากัน แอมพลิจูดจะอยู่ระหว่าง 0 ถึง 2 *A* ขึ้นอยู่กับความสัมพันธ์ของเฟสของคลื่นทั้งสอง

เมื่อคลื่น 2 คลื่นอยู่ในเฟส (ความแตกต่างของเฟสคือ 0°) เช่น เมื่อจุดสูงสุดและต่ำสุดของคลื่นตรงกัน และแอมพลิจูดทั้งสองคือ *A1* และ *A2* ตามลำดับ แอมพลิจูดของแสงหลังจากการแทรกสอดคือ *A* จะเป็น *A*=*A<sub>1</sub>*+*A<sub>2</sub>* แบบนี้เรียกว่า **การแทรกสอดแบบเสริมกัน**

ถ้าคลื่นทั้งสองเฟสกลับกัน (ความต่างเฟส 180°) คลื่นจะตีกัน และแอมพลิจูด *A* ของแสงหลังจากการแทรกสอดคือ *A*=|A1&#x2212;A2| และถ้าหาก *A<sub>1</sub>*=*A*2 แอมพลิจูดจะเป็น 0 แบบนี้เรียกว่า **การแทรกสอดแบบหักล้าง**

## อ้างอิง

หมวดหมู่:ทัศนศาสตร์
หมวดหมู่:คลื่น
หมวดหมู่:การแทรกสอด
ฟาโรห์กาเฮดเจต

**กาเฮดเจต** (หรือ **ฮอร์-กาเฮดเจต**) อาจจะเป็นพระนามฮอรัสของกษัตริย์แห่งอียิปต์โบราณ (ฟาโรห์) ซึ่งอาจจะทรงปกครองในช่วงราชวงศ์ที่สาม หรืออาจจะเป็นภาพตัวแทนของฟาโรห์ทุตโมสที่ 3 ที่โปรดให้ทำขึ้นโดยเจตนา เนื่องจากปรากฏวัตถุโบราณเพียงชิ้นเดียวที่ยืนยันถึงผู้ปกครองและพระนามของพระองค์ คือ จารึกขนาดเล็กที่ทำจากหินปูนขัดเงา ซึ่งยังมีความคลุมเครือในที่มาและเป็นของจริงหรือไม่ นักไอยคุปต์วิทยากำลังถกเถียงกันเกี่ยวกับตำแหน่งตามลำดับเวลาและตัวตนในทางประวัติศาสตร์ของพระองค์

## การระบุตัวตนของฟาโรห์กาเฮดเจต
ฌาคส์ แวนดีเยร์ ผู้ซึ่งสันนิษฐานว่าจารึกดังกล่าวเป็นของจริง ได้เสนอความเห็นจากการศึกษาครั้งแรกเกี่ยวกับจารึกในปี ค.ศ. 1968 ว่าจารึกดังกล่าวไข้สร้างขึ้นในช่วงราชวงศ์ที่สาม จากรูปแบบสำนวนโวหารภาษา โดยเสนอความเห็นว่า ฟาโรห์กาเฮดเจตนั้นทรงมีความเกี่ยวข้องกับฟาโรห์ฮูนิ ซึ่งเป็นผู้ปกครองพระองค์สุดท้ายของราชวงศ์ ส่วนโทบี วิลกินสัน และเอียน ชอว์ มีความเห็นที่เหมือนกัน คือ คิดว่า "ฮอร์-กาเฮดเจต" เป็นพระนาม*[[เซเรค]]*ของฟาโรห์ฮอรัส ถึงแม้ว่าข้อสันนิษฐานดังกล่าวจะขึ้นอยู่กับว่า ฟาโรห์ฮูนิทรงเป็นฟาโรห์พระองค์เดียวของราชวงศ์นี้ ซึ่งไม่ทราบพระนามฮอรัสของพระองค์ (พระนาม "ฮูนิ" เป็นพระนามที่ปรากฏในคาร์ทูชเท่านั้น) ดังนั้น ข้อสันนิษฐานของทั้งสองจึงไม่เป็นที่ยอมรับโดยทั่วไป

ในทำนองเดียวกัน เยือร์เกิน ฟ็อน เบ็คเคอราธ, เรเนอร์ ชตาเดลมันน์ และดีทริช วิลดุง ถือว่า ฟาโรห์กาเฮดเจตทรงได้ขึ้นปกครองในช่วงปลายราชวงศ์ที่สาม และอีกครั้ง ทฤษฎีของทั้งสามก็มีพื้นฐานอยู่บนความคล้ายคลึงทางรูปแบบระหว่างพระพักตร์ของฟาโรห์กาเฮดเจตและของฟาโรห์ดโจเซอร์บนภาพนูนต่ำจากกลุ่มพีระมิดของพระองค์

และสุดท้ายนี้ ปีเตอร์ คาพลอนีได้กำหนดระยะเวลาของจารึกดังกล่าวให้อยู่ในสมัยช่วงระหว่างกลางที่หนึ่งแห่งอียิปต์

## อ้างอิง


หมวดหมู่:ฟาโรห์ยุคราชวงศ์ที่สาม
สโมสรฟุตบอลเชฟฟีลด์เวนส์เดย์ในฤดูกาล 2023–24

**ฤดูกาล 2023–24** เป็นฤดูกาลที่ 156 ของเชฟฟีลด์เวนส์เดย์ และเป็นฤดูกาลแรกของสโมสรที่กลับสู่อีเอฟแอลแชมเปียนชิป หลังจากเลื่อนชั้นจากอีเอฟแอลลีกวัน เมื่อฤดูกาลที่แล้ว

## สรุปภาพรวม
### มิถุนายน
ในวันพฤหัสบดีที่ 1 มิถุนายน เชฟฟีลด์เวนส์เดย์ ยืนยันชุดทีมเหย้าของพวกเขาสำหรับฤดูกาล 2023–24

ในวันศุกร์ที่ 2 มิถุนายน สโมสรยืนยันรายชื่อผู้เล่นยังคงอยู่กับสโมสรหลังจากจบฤดูกาลที่แล้ว

ในวันพฤหัสบดีที่ 8 มิถุนายน หัวหน้าฝ่ายสรรหาและวิเคราะห์ David Downes ออกจากสโมสรเพื่อร่วมงานกับสโมสรฟุตบอลแบล็คพูล ในตำแหน่งผู้อำนวยการกีฬาคนใหม่

ในวันจันทร์ที่ 19 มิถุนายน ผู้จัดการทีม ดาร์เรน มัวร์ และทีมงานของเขาออกจากสโมสรด้วยความยินยอมร่วมกัน

ในวันพุธที่ 21 มิถุนายน เชฟฟีลด์เวนส์เดย์ยืนยันชุดทีมเยือนของพวกเขาสำหรับฤดูกาล 2023–24

ในวันศุกร์ที่ 30 มิถุนายน ผู้เล่นกลับมาฝึกซ้อมก่อนเปิดฤดูกาล

### กรกฎาคม
ในวันอังคารที่ 4 กรกฎาคม ซิสโก ได้รับการแต่งตั้งเป็นผู้จัดการทีมชุดใหญ่คนใหม่

## พรีซีซั่นและกระชับมิตร
สโมสรประกาศนัดกระชับมิตรนัดแรก ซึ่งเป็นนัดเกียรติยศสำหรับอดีตผู้เล่นของสโมสร ดรูว์ ทัลบอต กับ เชสเตอร์ฟีลด์ ซึ่งเป็นอีก 1 ในสโมสรเก่าของเขาเช่นกันในวันศุกร์ที่ 2 มิถุนายน ในวันอังคารที่ 6 มิถุนายน นัดกระชับมิตรอีกนัดกับยอร์คซิตีได้รับการยืนยัน วันต่อมา มีการเพิ่มนัดกระชับมิตรนัดที่ 3 เจอกับดองคัสเตอร์โรเวอส์

## ซื้อขายและสัญญา

## แชมเปียนชิป
### ตารางคะแนนลีก

## อ้างอิง

หมวดหมู่:ฤดูกาลแข่งขันของสโมสรฟุตบอลเชฟฟีลด์เวนส์เดย์
วิทยาลัยศรีรามปุระ

**วิทยาลัยศรีรามปุระ** หรือ **วิทยาลัยซีรัมปอร์** () เป็นสถาบันการศึกษาในศรีรามปุระ, รัฐเบงกอลตะวันตก ประเทศอินเดีย ก่อตั้งขึ้นในปี 1818 ถือเป็นมหาวิทยาลัยที่เก่าแก่ที่สุดเป็นอันดับสามของประเทศอินเดีย รองจากวิทยาลัยซีเอ็มเอสที่โกฏฏายัม และ วิทยาลัยเพรสซิเดนซีในกัลกัตตา และเป็นหนึ่งในสถาบันการศึกษาที่เก่าแก่ที่สุดยังคงเปิดสอนต่อเนื่องมาถึงในปัจจุบัน วิทยาลัยประกอบด้วยสองส่วน คือส่วนคณะเทววิทยา และวิทยาลัยสำหรับคณะในกลุ่มวิทยาศาสตร์ ศิลปศาสตร์ และการค้า

การบริหารจัดการการศึกษาของวิทยาลัยอยู่ภายใต้สภาคณาจารย์วิทยาลัยศรีรามปุระ สภาวิทยาลัยเป็นผู้ถือกฎบัตรซึ่งเป็นอย่างเดนมาร์ก (Danish charter) และมีอำนาจในการมอบวุฒิในสาขาวิชาใด ๆ ในฝั่งคณะเทววิทยา ในขณะที่ในสาขาวิชาการอื่น ๆ ทั้งศิลปศาสตร์ วิทยาศาสตร์ และการค้า มีมหาวิทยาลัยกัลกัตตาเป็นผู้ประสาทวุฒิให้

นอกจากวิทยาลัยศรีรามปุระ ฝั่งคณะเทววิทยาแล้ว สภาคณาจารย์ของวิทยาลัยยังมีวิทยาลัยและโรงเรียนสงฆ์ (seminaries) อื่น ๆ ในอินเดีย เนปาล บังกลาเทศ และศรีลังกา ภายใต้การดูแลของสภา

## อ้างอิง

หมวดหมู่:สถาบันการศึกษาในประเทศอินเดีย
หมวดหมู่:ศาสนาคริสต์ในประเทศอินเดีย
หมวดหมู่:รัฐเบงกอลตะวันตก
ศรีรามปุระ

**ศรีรามปุระ** หรือ **ซีรัมปอร์** (อักษรโรมัน: *Serampore*, *Serampur*, *Srirampur*, *Srirampore*, *Shreerampur*, *Shreerampore*, *Shrirampur* หรือ *Shrirampore*) เป็นนครในอำเภอหูฆลี รัฐเบงกอลตะวันตก ประเทศอินเดีย ศูนย์กลางการปกครองของตำบลศรีรามปุระ และเป็นส่วนหนึ่งภายใต้สภาพัฒนามหานครโกลกาตา (KMDA) และ ปริมณฑลโกลกาตา ในปี 1755-1845 ศรีรามปุระอยู่ภายใต้ปกครองของอินเดียของเดนมาร์ก ภายใต้ขื่อ เฟรเดริกนคร (*Frederiknagore*) 

## อ้างอิง

หมวดหมู่:เมืองในรัฐเบงกอลตะวันตก
ห่อปี

**ห่อปี** (เสียชีวิต ค.ศ. 235) หรือชื่อในภาษาจีนกลางว่า **เคอปี่เหนิง** ()  เป็นผู้นำชนเผ่าเซียนเปย์ที่มีชีวิตอยู่ในช่วงปลายราชวงศ์ฮั่นตะวันออกและยุคสามก๊กของจีน ห่อปีขึ้นมามีอำนาจในเผ่าเซียนเปย์ในช่วงปลายราชวงศ์ฮั่นตะวันออกหลังจากที่ขุนศึกโจโฉเอาชนะชนเผ่าออหวนทางตอนเหนือของจีนในยุทธการที่เป๊กลงสาน ในปี ค.ศ. 207 ท้ายที่สุดห่อปีถูกกองกำลังของวุยก๊กลอบสังหารในปี ค.ศ. 235 

## ประวัติ
เมื่อเป๊กตุ้นผู้นำชนเผ่าออหวน (烏桓 อูหฺวาน) พ่ายแพ้ให้กับขุนศึกโจโฉในยุทธการที่เป๊กลงสาน ในปี ค.ศ. 207 ห่อปีและผู้นำชนเผ่าเซียนเปย์อีกหลายคนตัดสินใจส่งบรรณาการให้กับราชสำนักฮั่น จากนั้นจึงอยู่ภายใต้การบัญชาของโจโฉ ด้วยเหตุนี้ห่อปีและผู้นำชนเผ่าเซียนเปย์คนอื่น ๆ จึงได้รับสถานะกษัตริย์ ใน*จือจื้อทงเจี้ยน*ระบุว่าห่อปีเป็นคนเที่ยงธรรม ซื่อสัตย์ และมีเสน่ห์ จึงได้รับการสนับสนุนจากชนเผ่าเซียนเปย์ส่วนใหญ่ 

คู่แข่งที่ยิ่งใหญ่ที่สุดของห่อปีคือปู้ตู้เกิน ผู้นำชนเผ่าเซียนเปย์อีกคน หลังจากที่ห่อปีลวงพี่ชายของปู้ตู้เกินมาแล้วจับสังหาร ปู้ตู้เกินและห่อปีจึงทำสงครามกันเองอย่างไม่หยุดหย่อน กลุ่มของปู้ตู้เกินอ่อนแอลงจากการรบ ในขณะที่กลุ่มของห่อปีเข้มแข็งขึ้นเป็นอย่างมาก ส่วนหนึ่งเป็นผลมาจากการสนับสนุนจากรัฐวุยก๊กในยุคสามก๊ก

หลังจากปู้ตู้เกินไปที่ราชสำนักฮั่นเพื่อถวายบรรณาการ ห่อปีตัดสินใจโจมตีกลุ่มชนเผ่าเซียนเปย์ทางตะวันออก ราชสำนักฮั่นถือว่าห่อปีเป็นภัยคุกคาม จึงมีคำสั่งถึงเตียวอี้ (田豫 *เถียน ยฺวี่*) นายกองพิทักษ์เผ่าออหวน (烏丸校尉 อูหฺวานเซี่ยวเว่ย์) ที่ได้รับการแต่งตั้งจากราชสำนักฮั่น ให้นำทัพหลวงเข้าโจมตีแนวหลังของห่อปี ในขณะที่ห่อปี อยู่ห่างออกไปเพื่อไปโจมตีกลุ่มชนเผ่าเซียนเปย์ทางตะวันออก หลังจากเหตุการณ์นี้ ความสัมพันธ์ระหว่างชนเผ่าเซียนเปย์ภายใต้การนำของห่อปีและราชวงศ์ฮั่นตะวันออก (และต่อมาคือรัฐวุยก๊ก) เริ่มตึงเครียด แม้ว่า*จือจื้อทงเจี้ยน*ระบุว่าหลายครั้งขุนพลอย่างเตียวอี้และและ เหลียง สี จะเอาชนะห่อปีได้ แต่กลุ่มของห่อปีก็ไม่ได้ถูกปราบลงอย่างราบคาบ มีอยู่ครั้งหนึ่งที่เตียวอี้นำกำลังไปปิดล้อมลูกเขยของห่อปี  ห่อปียกกำลังมาช่วยพร้อมทหารม้านับหมื่นและพยายามจะเอาชนะเตียวอี้ แต่เหยียน จื้อ (閻志) ที่ปรึกษาและทูตของเตียวอี้เดินทางมาเกลี้ยกล่อมให้ห่อปีถอนกำลังกลับไป 

พลังของกลุ่มห่อปีไม่ได้ลดลงอย่างมีนัยสำคัญจนกระทั่งห่อปีเสียชีวิต และก่อนที่ห่อปีจะเสียชีวิตได้เริ่มการจู่โจมทำลายล้างหลายครั้งในมณฑลอิวจิ๋วและเป๊งจิ๋ว ในที่สุดห่อปีก็ถูกกองกำลังของวุยก๊กลอบสังหารในปี ค.ศ. 235 หลังจากนั้นก็เป็นช่วงเวลาที่ชาวเซียนเปย์และชาวจีนฮั่นมีความสัมพันธ์ที่สงบสุขเป็นเวลาหลายสิบปี

## ในนิยาย''สามก๊ก''
ในนวนิยายอิงประวัติศาสตร์ในศตวรรษที่ 14 เรื่อง*[[สามก๊ก]]* ห่อปีเป็นพันธมิตรของรัฐวุยก๊กซึ่งมีรัฐอริกับรัฐจ๊กก๊ก ห่อปีเป็นผู้นำชนเผ่าเซียนเปย์ที่ถูกวุยก๊กติดสินบนเพื่อให้ไปโจมตีจ๊กก๊ก แต่ท้ายที่สุดก็ถอยหนีเมื่อได้รู้ว่าขุนพลม้าเฉียวของจ๊กก๊กบัญชาทหารยกมาสกัด เหตุผลที่ห่อปีถอยหนีเชื่อเป็นเพราะชื่อเสียงของม้าเฉียวว่าเป็นนักรบผู้ยิ่งใหญ่ในหมู่ชนเผ่าเกี๋ยง สร้างความหวาดกลัวอย่างมากให้กับทหารของห่อปี

## ดูเพิ่ม
* รายชื่อบุคคลในยุคสามก๊ก

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*)
* ล่อกวนตง. (ศตวรรษที่ 14) *[[สามก๊ก]]* (*ซันกั๋วเหยี่ยนอี้*)
* เผย์ ซงจือ (ศตวรรษที่ 5) *[[อรรถาธิบายจดหมายเหตุสามก๊ก]]* ( *ซันกั๋วจื้อจู้*)
* ซือหม่า กวัง (1084). *จือจื้อทงเจี้ยน*

หมวดหมู่:ชาวจีนที่ถูกลอบสังหาร
หมวดหมู่:บุคคลที่เสียชีวิตในปี พ.ศ. 778
หมวดหมู่:บุคคลที่ยังไม่ทราบปีที่เกิด
หมวดหมู่:เซียนเปย์
ปวดศีรษะหลังการเจาะดูรา

**ปวดศีรษะหลังการเจาะดูรา** (; **PDPH**) เป็นภาวะไม่พึงประสงค์จากการเจาะเยื่อดูราซึ่งเป็นเนื้อเยื่อห่อหุ้มสมองกับไขสันหลัง อาการปวดของ PDPH รุนแรงและมีการบรรยายไว้ว่า "เจ็บแสบและลุกลามเหมือนโดนเหล็กร้อน" ("searing and spreading like hot metal") และมักปวดที่บริเวณหลังกับหน้าศีรษะ อาจแพร่กระจายไปคอและไหล่ บางครั้งอาจมีอาการคอปวดร่วมด้วย อาการจะเป็นหนักขึ้นเมื่อขยับร่างกาย นั่ง หรือยืน และสามารถบรรเทาลงได้ระดับหนึ่งจากการนอนลง อาการร่วมด้วยอื่น ๆ ที่มักพบ เช่น คลื่นเหียนอาเจียน, ปวดแขนขา, สูญเสียการได้ยิน, หูอื้อ, บ้านหมุน, เวียนหัว และ ชาเหมือนโดนเข็มทิ่มที่หนังศีรษะ

PDPH เป็นผลข้างเคียงที่พบได้บ่อยอย่างหนึ่งของการะเจาะไขสันหลังและ การให้ยาระงับความรู้สึกทางสันหลัง การรั่วของน้ำไขสันหลังทำให้ในสมองกับไขสันหลังมีระดับของเหลวลดลง ใน 66% ของผู้มีอาการนี้จะเริ่มมีอาการใน 2 วัน ส่วน 90% จะเริ่มมีใน 3 วัน พบได้น้อยมากที่จะเกิดขึ้นทันทีหลังหัตถการเจาะไขสันหลัง ถ้าหากเกิดการปวดทันทีจึงควรพิจารณาสาเหตุอื่นนอกจากภาวะนี้

การใช้เข็มปลายหัวแหลมแบบดินสอ (pencil point needle) แทนการใช้เข็มปลายหัวตัด (cutting needle) ในการแทงไขสันหลัง จะช่วยลดความเสี่ยงเกิดภาวะนี้ได้ ส่วนขนาดของเข็มหัวแหลมแบบดินสอ ไม่ส่งผล PDPH มีการประมาณว่าเกิดขึ้นใน 0.1% ถึง 36% หลังการเจาะไขสันหลัง ผู้ป่วยบางส่วนอาจไม่ต้องได้รับการรักษานอกเหนือจากยาแก้ปวดและการนอนราบไม่ลุกเดิน ผลการศึกษาในปี 2015 พบว่ามีหลักฐานเบื้องต้นสนับสนุนการใช้คาเฟอีนในการรักษาอาการนี้

## อาการ
PDPH มักจะเกิดขึ้นในระดับชั่วโมงหรือวันหลังจากหัตถการ และมักแสดงอาการปวดศีรษะ ซึ่งส่วนใหญ่เป็นการปวดแบบไบฟรอนทอล (bi-frontal) หรืออกซิปิทอล (occipital) และอาการคลื่นไส้ ซึ่งโดยทั่วไปจะเป็นหนักขุ้นหากผู้ป่วยอยูในท่าหลังตรง อาการปวดศีรษะมักเป็นใน 24–48 ชั่วโมงนับจากการเจาะไขสันหลัง แต่อาจเกิดขึ้นได้นานถึง 12 วันหลังการทำหัตถการ อาการมักจะหายไปเองภายในสองสามวัน แต่มีรายงานอยู่น้อยมากที่อาการคงอยู่นานกว่านั้น

## อ้างอิง
ดิสก์

**ดิสก์** (disk หรือ disc) อาจหมายถึง
* เลเซอร์ดิสก์
** ฟลอปปีดิสก์
** แผ่นซีดี (คอมแพกต์ดิสก์)
** ดีวีดี (แผ่นดิจิทัลอเนกประสงค์)
** บลูเรย์ดิสก์
* จานแสง
* จานดาราจักร
* จาน (คณิตศาสตร์)
* ทรงกระบอกแบน

## ดูเพิ่ม
* จาน
สารท

**สารท** () หรือ **ศารท** () แปลว่า "เกี่ยวกับฤดูใบไม้ร่วง" อาจใช้ในความหมายว่า
* เทศกาล
** วันสารทจีน
** ประเพณีสารทเดือนสิบ
* สารท (ปฏิทินจีน)
* กระยาสารท
* ยุควสันตสารท
* ศารทวิษุวัต
สตาวโรส อาร์นาอูตาจิส

**สตาวโรส อาร์นาอูตาจิส** (; เกิด 25 พฤษภาคม ค.ศ. 1956) เป็นนักการเมืองชาวกรีกและอดีตสมาชิกรัฐสภายุโรปของพรรคขบวนการสังคมนิยมรวมกลุ่มเฮลเลนิก (ปาโซก) ซึ่งเป็นส่วนหนึ่งของพรรคสังคมนิยมยุโรป เขาเคยดำรงตำแหน่งรัฐมนตรีช่วยว่าการกระทรวงเศรษฐกิจฯ ของกรีซ และในการเลือกตั้งเดือนพฤศจิกายน ค.ศ. 2010 เขาได้รับเลือกให้เป็นผู้ว่าการแคว้นครีต และเข้าดำรงตำแหน่งตั้งแต่วันที่ 1 มกราคม ค.ศ. 2011

## อ้างอิง

หมวดหมู่:บุคคลที่เกิดในปี พ.ศ. 2499
หมวดหมู่:บุคคลที่ยังมีชีวิตอยู่
หมวดหมู่:บุคคลจากเกาะครีต
หมวดหมู่:นักการเมืองกรีก